Prijedlog

Na temelju članka 4. Zakona o državnim potporama („Narodne novine“, br. 47/14 i 69/17), 
a u skladu s Uredbom Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.) i Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24.12.2013.) te njenih izmjena i članka 31. Statuta Općine Vidovec („Službeni vjesnik Varaždinske županije“ broj: 20/21), Općinsko vijeće Općine Vidovec  na _. sjednici održanoj dana _____2026. godine  donosi
PROGRAM 
POTICANJA IZRAVNE PRODAJE  I CERTIFICIRANJA POLJOPRIVREDNIH PROIZVODA  ZA RAZDOBLJE 2026.-2030. GODINE
I. OPĆI UVJETI
Članak 1.


Programom poticanja izravne prodaje i certificiranja poljoprivrednih proizvoda za razdoblje 2026. do 2030. godine (u daljnjem tekstu: Program) utvrđuju se aktivnosti, korisnici, kriteriji i postupci dodjele potpora male vrijednosti (de minimis potpora) u obliku bespovratnih financijskih sredstava iz  Proračuna Općine Vidovec za razdoblje od 2026. do 2030. godine. 


Potpore male vrijednosti podrazumijevaju dodjelu bespovratnih novčanih sredstava iz Proračuna Općine Vidovec za svaku proračunsku godinu.

Davatelj potpora male vrijednosti u smislu ovog Programa je Općina Vidovec koja dodjeljuje potpore male vrijednosti u obliku bespovratnih sredstava putem Javnog poziva.
 
Za provedbu i nadzor mjera iz ovog Programa odgovorna je Općina Vidovec.


Izrazi koji se koriste u ovom Programu, a imaju rodno značenje, odnose se jednako na muški i ženski rod. 
Članak 2.

Ovaj Program predstavlja akt na temelju kojeg će se dodjeljivati potpore male vrijednosti u smislu članka 3. Uredbe Komisije (EU) broj 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, 15.12.2023.) (u daljnjem tekstu: Uredba). 
                                                                Članak 3.

Potpore se dodjeljuju korisnicima koji se bave primarnom proizvodnjom poljoprivrednih proizvoda, uz iznimku:

 a) potpora čiji je iznos određen na temelju cijene ili količine proizvoda stavljenih na tržište; 

b) potpora za djelatnosti povezane s izvozom prema trećim zemljama ili državama članicama, odnosno potpora koje su u izravnoj vezi s izvezenim količinama, uspostavom i djelovanjem distribucijske mreže ili drugim tekućim izdacima koji su povezani s izvoznom djelatnošću; 
 c) potpora koje se uvjetuju uporabom domaćih proizvoda umjesto uvoznih. 
Sukladno članku 2. Uredbe Komisije (EU) 2023/2831, pojam „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) broj 104/2000.  
Članak 4.


Pojedini pojmovi u smislu ovog Programa imaju sljedeće značenje: 
1. Korisnik potpore je poljoprivredno gospodarstvo upisano u Upisnik poljoprivrednika pri Agenciji za plaćanja u poljoprivredi, ribarstvu i ruralnom razvoju, koje ima prebivalište, odnosno sjedište na području Općine Vidovec te obavlja primarnu poljoprivrednu proizvodnju. Korisnik može biti organiziran kao OPG, SOPG, obrt, trgovačko društvo, zadruga ili udruga registrirana za obavljanje poljoprivredne djelatnosti. 
2. Poljoprivredni proizvodi su proizvodi koji su navedeni u Prilogu I. Ugovora o funkcioniranju Europske unije, osim proizvoda ribarstva i akvakulture obuhvaćenih Uredbom (EU) br. 1379/2013 Europskog parlamenta i Vijeća (SL L 354 28.12.2013.) (Uredba br. 1379/2013). 
3. Primarna poljoprivredna proizvodnja  je proizvodnja plodova zemlje i proizvoda stočarstva navedenih u Prilogu 1. Ugovora o funkcioniranju Europske unije bez obavljanja dodatnih operacija kojima bi se promijenila priroda tih proizvoda.
4. Prerada poljoprivrednih proizvoda je svaki postupak proveden na poljoprivrednom proizvodu čiji je rezultat proizvod koji je isto poljoprivredni proizvod, osim aktivnosti na poljoprivrednim gospodarstvima koje su potrebne za pripremu životinjskog ili biljnog proizvoda za prvu prodaju.

5.  Stavljanje na tržište poljoprivrednih proizvoda je držanje ili izlaganje poljoprivrednog proizvoda u cilju prodaje, ponuda na prodaju, isporuka ili bilo koji drugi način stavljanja na tržište, osim prve prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju; prodaja krajnjim potrošačima koju obavlja primarni proizvođač smatra se stavljanjem na tržište poljoprivrednih proizvoda ako se odvija u zasebnim za to namijenjenim prostorima.

6. Jedan poduzetnik su sva poduzeća koja su barem u jednom od slijedećih odnosa jedan prema drugom:
a) jedno poduzeće ima većinu glasačkih prava dioničara ili članova u drugom poduzeću; 
b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća; 
c) jedno poduzeće ima pravo ostvarivati vladajući utjecaj nad drugim poduzećem na temelju ugovora sklopljenom s tim poduzećem ili na temelju odredbe njegova osnivačkog akta ili statuta; 
d) jedno poduzeće, koje je dioničar ili član u drugom poduzeću, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća. 
Poduzeća koja su u bilo kojem od odnosa navedenih u točkama a) do d) preko jednog ili više drugih poduzeća također se smatraju jednim poduzetnikom
7. Datum dodjele potpore je datum kojim je temeljem pravnih propisa Republike Hrvatske korisniku potpore dodijeljeno zakonsko pravo na primanje potpore, neovisno o datumu isplate potpore male vrijednosti.
Članak 5.

Korisnici potpore iz ovog Programa ostvaruju prava iz Programa prema uvjetima propisanim ovim Programom i s njime povezanim Javnim pozivom. 

II. MJERE 

Članak 6.

Općina Vidovec će u razdoblju od 2026. do 2030. godine dodjeljivati potpore za sljedeće mjere:
MJERA 1: Sufinanciranje troškova zakupa  prodajnog mjesta na tržnicama 
      MJERA 2: (Su)Financiranje usluge certificiranja Varaždinskog zelja
      MJERA 3: (Su)Financiranje usluge certificiranja Varaždinskog bučinog ulja
MJERA 1. Sufinanciranje troškova zakupa  prodajnog mjesta na tržnicama
Pravo na prijavu imaju obiteljska poljoprivredna gospodarstva koja:
- su upisana u Upisnik poljoprivrednih gospodarstava

- imaju prebivalište odnosno sjedište na području Općine Vidovec

- imaju podmirene obveze prema Proračunu Općine Vidovec

Potpora će se odobriti korisniku za:


- troškove zakupa prodajnog mjesta poljoprivrednicima koji prodaju vlastite poljoprivredne proizvode na tržnicama unutar i izvan Varaždinske županije, sukladno ugovoru o zakupu prodajnog mjesta za tekuću godinu ili preslici četiri (4) računa (R1 ili R2) o zakupu prodajnog mjesta izdanih od 01.01. do 31.12. tekuće godine.
Maksimalan iznos sredstava potpore po jednom korisniku određuje se temeljem Odluke o sufinanciranju troškova zakupa prodajnog mjesta poljoprivrednicima koji prodaju vlastite poljoprivredne proizvode na tržnicama unutar i izvan Varaždinske županije koju donosi Općinsko vijeće Općine Vidovec.
MJERA 2. (Su)Financiranje usluge certificiranja Varaždinskog zelja

Pravo na prijavu imaju obiteljska poljoprivredna gospodarstva koja:

- su upisana u Upisnik poljoprivrednih gospodarstava
-  posjeduju Potvrdu o sukladnosti proizvoda sa specifikacijom proizvoda za Varaždinsko zelje   

   sa zaštićenom oznakom izvornosti  

- imaju prebivalište odnosno sjedište na području Općine Vidovec

- imaju podmirene obveze prema Proračunu Općine Vidovec

Potpora će se odobriti korisniku za :

- troškove certificiranja Varaždinskog zelja sukladno ispostavljenom računu za izvršenu uslugu
certificiranja od strane ovlaštene osobe.
Maksimalan iznos sredstava potpore po jednom korisniku određuje se temeljem Odluke o (su)financiranju troškova certificiranja Varaždinskog zelja koju donosi Općinsko vijeće Općine Vidovec.
MJERA 3. (Su)Financiranje usluge certificiranja Varaždinskog bučinog ulja

Pravo na prijavu imaju obiteljska poljoprivredna gospodarstva koja:

- su upisana u Upisnik poljoprivrednih gospodarstava

- posjeduju Potvrdu o sukladnosti proizvoda sa specifikacijom proizvoda za Varaždinsko 
  bučino ulje sa zaštićenom oznakom zemljopisnog podrijetla 
- imaju prebivalište odnosno sjedište na području Općine Vidovec

- imaju podmirene obveze prema Proračunu Općine Vidovec

Potpora će se odobriti korisniku za :

- troškove certificiranja Varaždinskog bučinog ulja sukladno ispostavljenom računu za 
izvršenu uslugu certificiranja od strane ovlaštene osobe.

Maksimalan iznos sredstava potpore po jednom korisniku određuje se temeljem Odluke o (su)financiranju troškova certificiranja Varaždinskog bučinog ulja koju donosi Općinsko vijeće Općine Vidovec.
III.  POSTUPAK DODJELE POTPORE
Članak 7.
Potpora za navedene mjere ostvaruje se putem prijave na Javni poziv kojeg objavljuje Jedinstveni upravni odjel Općine Vidovec ( u daljnjem tekstu: JUO Općine Vidovec).
Javni poziv objavljuje se na mrežnoj stranici Općine Vidovec (www.vidovec.hr, a istim se detaljno propisuju:
a) mjere potpore

b) korisnici potpora

c) uvjeti prihvatljivosti i prihvatljivi troškovi
d) iznos potpore

e) potrebna dokumentacija

f) način podnošenja zahtjeva za potporu

g) rok za podnošenje zahtjeva za potporu
h) informacije o načinu i roku za podnošenje izvješća o utrošku sredstava-ako je primjenjivo
i) ostalo.
Sva komunikacija između korisnika potpore i Općine Vidovec obavlja se isključivo pisanim putem, preporučenom poštom s povratnicom ili putem e-maila objavljenog u tekstu Javnog poziva.
Odluku o dodjeli potpore donosi općinski načelnik. 
Članak 8.

Sukladno članku 3. Uredbe  de minimis 1408/2013 ukupan iznos potpora de minimis koja se po državi članici dodjeljuje jednom poduzetniku ne smije prelaziti 50.000,00 EUR-a tijekom bilo kojeg razdoblja od tri godine.
Korisnik potpore obvezan je priložiti izjavu o iznosima svih de minimis potpora primljenih iz drugih izvora tijekom prethodne dvije fiskalne godine i tekuće godine, na propisanom obrascu koji je sastavni dio Javnog poziva. 

 Korisnik potpore obvezan je priložiti istu vrstu izjave kao u stavku 2. ovog članka za potporu primljenu u skladu s navedenom Uredbom.

Davatelj potpore dužan je korisniku potpore dostaviti obavijest da mu je dodijeljena potpora male vrijednosti, voditi evidenciju o dodijeljenim potporama male vrijednosti po pojedinim korisnicima te čuvati podatke o dodijeljenim potporama male vrijednosti deset godina od dana dodijele.
IV.  POSTUPAK KONTROLE 
Članak 9.
Postupak administrativne kontrole i  obrade podnesenih zahtjeva provodi JUO Općine Vidovec. JUO Općine Vidovec može, po potrebi, zatražiti i dodatnu dokumentaciju radi jasnijeg obrazloženja zahtjeva korisnika potpore ili izvršiti terenski pregled (očevid). 
JUO Općine Vidovec ima pravo ne prihvatiti zahtjev nakon dopunjene dokumentacije te podnijeti prijedlog općinskom načelniku da se po istom ne odobri financijska potpora.


Nepravilnosti utvrđene administrativnom ili terenskom kontrolom od strane JUO Općine Vidovec imaju za posljedicu  uskraćivanje isplate potpore u cijelosti.

V. IZVOR FINANCIRANJA
Članak 10.


Sredstva za dodjelu potpora osigurana su u Proračunu Općine Vidovec te njegovim Izmjenama i dopunama. 

VI. STUPANJE NA SNAGU

Članak 11.

Ovaj Program stupa na snagu osmog dana od dana objave u „Službenom vjesniku Varaždinske županije“.
KLASA: 320-02/26-01/02
URBROJ: 2186-10-01/1-26-01
U Vidovcu, 2026.
PREDSJEDNICA OPĆINSKOG VIJEĆA 

                                                                                                          Ljubica Hosni

OBRAZLOŽENJE 
uz Program poticanja izravne prodaje i certificiranja poljoprivrednih proizvoda 
za razdoblje 2026. do 2030.  godine
Ministarstvo poljoprivrede, ribarstva i šumarstva nadležno je tijelo za kontrolu i provedbu Programa koji su usklađeni sa Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potporu de minimis u poljoprivrednom sektoru (SL L 352, 24. prosinac 2013.) i Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51 1, 22. veljače 2019.) i Uredbom Komisije (EU) br. 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL. L. 13.12.2024.) .
Uredba Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore je u nadležnosti Ministarstva financija.  Mjere usklađene sa Uredbom 2023/2831 su :
· Sufinanciranje troškova zakupa  prodajnog mjesta na tržnicama   
· (Su)Financiranje usluge certificiranja Varaždinskog zelja  
· (Su)Financiranje usluge certificiranja Varaždinskog bučinog ulja
Uputa Ministarstva poljoprivrede, ribarstva i šumarstva je da je gore navedene mjere potrebno izbrisati iz Programa potpora poljoprivredi na području Općine Vidovec za razdoblje 2026.-2030. godine, budući da iste nisu u njihovoj nadležnosti. 

Obzirom da Općina Vidovec i dalje  planira poticati poljoprivrednike kroz navedene mjere predlaže se novi Program poticanja izravne prodaje i certificiranja poljoprivrednih proizvoda za razdoblje 2026.-2030. godine.
